Фестивал Љубљана

**Фестивал Љубљана** ― фестивал и културно организациско тело (завод) основано во 2004 година од градот Љубљана. Се занимава со организација на културни настани во градот, вклучувајќи го и истоимениот летен фестивал, кој е одржуван од 1953 година

Член е на Европското здружение на фестивали (ЕЗФ/ЕФА) и на Меѓународното здружение за визуелни уметности (МЗВУ/ИСПА).

## Раководство
Негов директор и уметнички директор е Дарко Брлек, кој како уметнички директор го води фестивалот од 1993 година, а во 1995 година, а оваа положба ја дополнил и со директорска функција (петгодишен мандат 22.12.2019 – 21.12.2024 година). Органи на установата се Совет: (претседател Јадранка Дакиќ, потпретседател Антон Цоларич, Францка Тробец, Изток Кордиш и Шпела Дракслер - сите со четиригодишен мандат: 23.03.2017 – 22.03.2021 година) и Стручен совет: (претседател Томо Вран, потпретседател Андреј Божич и Весна Овчак - сите со четиригодишен мандат: 19.07.2017 – 18.07.2021 година).

Шпела Дракслер била избрана од вработените на ФЉ. Том Врана е именуван од Комората за култура на Словенија, Андреј Драпала е именуван од Стопанската комора на Словенија, а Весна Овчак од редот на вработените во ФЉ.

## Финансирање
Во 2019 година буџетот на фестивалот бил 3,2 милиони евра. Помеѓу 2016 и 2020 година приходите од грантови и субвенции биле околу 2 или 3 милиони евра, а приходите од услуги околу милион евра.

Главен извор на јавни средства е Општина Љубљана. Најголем спонзор меѓу јавните претпријатија во Љубљана е Водовод-канализација.

### Цена на билетите
Билетите за летниот фестивал се сметаат за скапи. Директорот Драго Брлек рекол дека се уште имаат гости кои трошат стотици или илјадници евра за билети.

## Настани и активности
**Фестивал Љубљана**

Фестивалот бил основан од Туристичкото друштво Љубљана. Прв пат бил одржан на 4 јули 1953 година. Во ноември 1954 година било основано финансиски независното тело (завод) - Фестивал Љубљана. Во 1962 година бил создаден фестивалскиот огранок. Фран Ватовец бил првиот претседател на фестивалската комисија од 1955 година. Прв директор на заводот бил Радован Гобец од 1956 година

**Денови на словенечката музика**

Фестивалот Љубљана ја презел организацијата на словенечките музички денови во 1986 година на иницијатива на композиторот Милан Стибиљ и музикологот Примож Курет.

**Циклус млади виртуози**

Воведен по доаѓањето на Брлек во 1993 година.

**Зимски фестивал**

Се одржува од 2017 година во зимските месеци.

**Божиќен концертен циклус**

Настапи на ученици од музичките училишта.

**Магистерски часови**

За странски и домашни студенти со почеток во 2019 година. Уметнички директор е тромбонистот Бранимир Слокар.

## Награди

* Градоначалничка награда - 1985 година
* Медал на честа за слободата - 2002 година

## Наводи

## Надворешни врски
* Службена мрежна страница
* Профил  на страницата на Европското здружение на фестивали

Категорија:Појавено во 1953 година во Словенија
Категорија:Културни настани во Љубљана
Категорија:Фестивали во Словенија
Категорија:Средиштен Четврт (Љубљана)
Категорија:Музички фестивали појавени во 1953 година
Категорија:Летни настани во Словенија
Категорија:Никулци за Словенија
Категорија:Никулци за фестивали